Առաջին քայլերից մեկը, որ արեց Ռ. Քոչարյանը մշակույթի ոլորտում, նախագահական ու պետական մրցանակների սահմանումն էր գրականության ու արվեստի բոլոր ճյուղերի, գիտության բոլոր բնագավառների համար: Պետությունը ստեղծագործողին դրանով ասում էր, որ այսուհետ նկատում ու կարևորում եմ քո աշխատանքը: Հետո եկավ մշակութային օջախների վերանորոգման հերթը, և մեկ-երկու տարում դրանք այնպիսի տեսք ու հարմարավետություն ստացան, որ այլևս այնտեղ աշխատելը արժանապատվության հարց չէր: